पाठ 20
वाळवंटातील साप
शिक्षक मार्गदर्शिका  ·  पाहा, ऐका आणि जगा – पुस्तक 2: देवाचे पराक्रमी पुरुष
	उद्देश
	मुलांना शिकवणे की देवाची अवज्ञा केल्यास मृत्यूची शिक्षा मिळालीच पाहिजे, पण देवाने आपल्यासाठी तारणाचा मार्ग पुरवला आहे.

	शास्त्रवाचन
	गणना 21:4-9; योहान 3:14-16

	पाठांतर वचन
	रोमकरांस 6:23
कारण पापाची मजुरी मरण आहे, पण देवाचे कृपादान आपला प्रभू ख्रिस्त येशू याच्यामध्ये सार्वकालिक जीवन आहे.



पाठाचे सादरीकरण
सुरुवात
आंब्याच्या झाडावर चढून काही फळे तोडणाऱ्या एका मुलाची गोष्ट रचा. हे झाड त्याच्या कुटुंबाचे नव्हते, पण आंबे पिकले होते म्हणून त्याने ते चोरायचे ठरवले. मग अचानक मालक आला. मुलाने मालकाला पाहिले तेव्हा तो घाबरला आणि झाडावरून पडला. त्याला दुखापत झाली.
आपण देवाची अवज्ञा करतो तेव्हा आपण पाप करतो. ते पुढे चालत राहण्याऐवजी खाली पडल्यासारखे आहे. आपण पडतो तेव्हा आपल्याला इजा होते.
आजच्या शिकवणीचे मुख्य मुद्दे
	1.देवाने वचनदत्त देशाकडे जाणाऱ्या त्यांच्या प्रवासात इस्राएली लोकांची काळजी घेतली.
चित्र 18 आणि 29 दाखवा. चित्रांचा संदर्भ घेऊन प्रश्न विचारून देवाने त्यांची कशी काळजी घेतली याची थोडक्यात उजळणी करा.
	2.देवाने त्यांना अन्न आणि पाणी पुरवले आणि शांततेने एकत्र राहण्यासाठी नियम दिले, तरीही त्यांनी कुरकुर केली. ते कृतघ्न होते आणि देव त्यांची काळजी घेईल याविषयी ते सतत शंका घेत राहिले (गणना 21:5).
	3.शिक्षा म्हणून देवाने त्यांच्यामध्ये साप पाठवले (वचन 6).
	4.इस्राएली लोकांना समजले की त्यांनी पाप केले आहे आणि त्यांनी पश्चात्ताप केला (वचन 7).
	5.देवाच्या सूचनेनुसार मोशेने पितळेचा साप बनवला आणि तो एका खांबावर उभा केला (वचन 8). चित्र 20 दाखवा.
	6.साप चावलेल्या व्यक्तीने पितळेच्या सापाकडे पाहिले की ती बरी होई (वचन 9). देवाने त्यांचे प्राण वाचवण्याचा मार्ग पुरवला होता.
कथेला आपला प्रतिसाद
येशू म्हणाला की आपल्या अवज्ञेमुळे वाळवंटात साप उंच केला गेला तसा त्यालाही उंच केले जाईल (योहान 3:14-15). त्याला खरोखर क्रुसावर चढवण्यात आले आणि तो जगाच्या पापांसाठी मरण पावला. बरे होण्यासाठी प्रत्येक आजारी इस्राएली माणसाला पितळेच्या सापाकडे पाहावे लागे, तसे आपल्याला क्रुसाकडे पाहावे लागते आणि पाप व मृत्यूपासून आपल्याला वाचवू शकणारा एकमेव म्हणून येशूचा स्वीकार करावा लागतो.
पाठांतर वचन पक्के करा

